พอดีฉีดยาคุมกำเนิด แบบ1เดือน จะถึงกำหนด แต่ประจำเดือนไม่มาผิดปกติไหมค่ะ หรือธรรมดาของยาคุม เพราะฉีดครั้งแรก
สวัสดีค่ะ หากเป็นยาฉีดคุมกำเนิดชนิดที่ฉีดทุก 1 เดือน เมื่อถึงสัปดาห์ที่ 4 ของการฉีดยา ควรจะมีประจำเดือนมา ดังนั้น หากประจำเดือนไม่มา โดยที่จะถึงกำหนดวันนัดฉีดเข็มต่อไปแล้ว แนะนำควรลองตรวจหาการตั้งครรภ์ดูด้วยค่ะ เพราะยาฉีดคุมกำเนิดนั้น แม้จะมีประสิทธิภาพสูง แต่ก็ไม่สามารถป้องกันการตั้งครรภ์ได้ 100% ค่ะ หากตรวจไม่พบ การที่ประจำเดือนไม่มา ก็อาจเกิดจากผลของฮอร์โมนจากยาที่ไปทำให้เยื่อบุโพรงมดลูกบางลงได้ จึงไม่มีประจำเดือนมาค่ะ